מילטון שטיינברג

הרב מילטון (מיכאל) שטיינברג (25 בנובמבר 1903 – 20 במרץ 1950) היה רב רקונסטרוקציוניסטי, פילוסוף, תאולוג וסופר יהודי אמריקאי.

== ביוגרפיה ==
נולד ברוצ'סטר, ניו יורק לפאני (לבית שטרנברג) ולשמואל (בוגר ישיבת וולוז'ין),<ref></ref> הוא גדל בשילוב של יהדות אותדוקסית של סבו וסבתו והסוציאליזם המודרני של אביו. הוא סיים את לימודיו בהצטיינות בתיכון דוויט קלינטון. בתקופה זו היה פעיל בבית הכנסת הקונסרבטיבי "אנשי חסד" ולמד אצל הרב יעקב קוהן. ב-1911 התחיל ללמוד לימודים קלאסיים בסיטי קולג' של ניו יורק, שאותם סיים בהצטיינות ב-1924 בסיטי קולג' הכיר את פרופסור מוריס רפאל כהן שאיתו התווכח רבות על האמונה היהודית. שטיינברג החל בלימודי תואר שני בפילוסופיה באוניברסיטת קולומביה ב-1928 שם למד אצל ג'ון דיואי, במקביל הוא נכנס לבית המדרש לרבנים באמריקה, שם הוסמך לרבנות. בסמינר הוא הושפע מאוד מהרב מרדכי קפלן, מייסד היהדות הרקונסטרוקציוניסטית, אך ביקר חלקים מהגותו, לאחר מכן המשיך לדוקטורט באוניברסיטת קולומביה אך לא סיימו.

ב-1921 החל לשמש כרב בקהילת בית-אל צדק באינדיאנפוליס,<ref></ref> ב-1933 הוא הוזמן לכהן כרב של בית הכנסת פארק אווניו במנהטן, אז קהילה קטנה עם נטייה רפורמית. בשש עשרה שנותיו בקהילה, הוא הגדיל אותה מ-120 ל-750 משפחות, והפך אותה לקונסרבטיבית.

היה חבר בוועד המנהל של ההסתדרות הציונית באמריקה.<ref></ref>

בין יצירותיו של שטיינברג נכללו Basic Judaism ,The Making of the Modern Jew וכעלה נדף, רומן היסטורי על דמותו של אלישע בן אבויה. בשנותיו האחרונות החל לכתוב סדרה של חיבורים תאולוגיים. הפרויקט שקיווה שיסתיים בספר תאולוגיה, נקטע עם מותו, שטיינברג ניסח חלק מהתפילות בסידור "סדר תפילות לשבת" של רבו מרדכי קפלן.<ref></ref>

רומן שני לא גמור The Prophet's Wife על הדמויות התנ"כיות הושע וגומר בת דבליים יצא לאור במרץ 2010.

היה נשוי לאדית מ-1929. בניו הם ג'ונתן - היסטוריון ודייוויד אף הוא פרופסור להיסטוריה.

שטיינברג הלך לעולמו ב-20 במרץ 1950, ארכיונו שמור ב-JewishGen המרכז לגנאלוגיה יהודית.<ref></ref>

== כעלה נידף ==

הספר נדפס לראשונה בינואר 1940, והפך עם פרסומו לרב מכר, הספר תורגם לעברית לראשונה על ידי "יוסף לוז ויצא לאור בהוצאת מ' ניומן בתש"י, ב-2015 הספר יצא לאור מחדש בהוצאת ידיעות אחרונות ומכון שכטר בתרגומה של יעל ענבר.

הספר הוא ספר לימוד חובה בכמעט כל הסמינריים התאולוגיים הלא-אורתודוקסים, והוא נלמד בבתי ספר יהודים רפורמים כחלק מתוכנית הלימודים הרגילה, והפך למעין מניפסט המטיף לסינתזה.

כותבים רבים מייחסים לספר השפעה רבה על הנוער היהודי בארצות הברית.

דוד גולינקין ואחרים הראו שמהלך חייו של המחבר השפיעו על עלילת הספר: בצעירותו למד באוניברסיטה וניהל דיון ארוך עם רב הקהילה ואחד המרצים באוניברסיטה, לדברי גולינקין דמויותיהם היוו בסיס לדמויותיהם של רבי עקיבא ולאלישע שבספר, כך גם שטיינברג עסק רבות בהשפעתה של ההלניזם על היהדות ובבואו לכתוב את הספר השתמש בתחום מחקרו כדי לכתבו את ה"ביוגרפיה" של אלישע - כך לדברי אשתו אדית.הניו יורק טיימס כתב כי "הספר מרשים באופן יוצא דופן", בשיקגו דיילי ניוז נכתב כי זהו "רומן גועש על עידן סוער הדומה באופן מוזר לעידננו", בניו יורק הראלד טריביון נכתב כי זה "ספר נדיר ומרגש, יצירתי במחשבתו, רגיש ומלומד, מבלי להיקרא כמסמך".

הספר נחשב לקלאסיקה בספרות היהודית אמריקאית מודרנית, ופופולרי במיוחד בקרב סטודנטים יהודים בארצות הברית, לדברי פרופ' דוד גולינקין הדבר נובע מהזדהות עם תחושת הניגוד בין הדת למדע.

== פרסומים ==
=== ספרי עיון ===
* The Making of the Modern Jew (1934)
* A Partisan Guide to the Jewish Problem (1945)
* Basic Judaism (1947)<ref></ref>
* A Believing Jew (1951)
* Anatomy of Faith (1960)

=== רומנים ===
* כעלה נידף (1939)
* The Prophet's Wife (2010)

== לקריאה נוספת ==
* דוד גולינקין, על המחבר וספרו, מבוא לספר כעלה נידף, ידיעות ספרים ומכון שכטר, 2015, עמ' 15–20.
* מרדכי צבי לוין, מילטון שטיינברג – דיוקנו של רב גדול, הדאר 60, ג (תשמ"א) 46-47
<div class="mw-content-ltr">
* Noveck, Simon, "Milton Steinberg" in Kessner, Carole S., The "Other" New York Jewish Intellectuals, New York University Press, 1994
* 21 March 1950
</div>

== קישורים חיצוניים ==
* [http://digital.cjh.org/webclient/DeliveryManager?pid=365198 מאמרים מאת מילטון שטיינברג] באגודה האמריקנית להיסטוריה יהודית, ניו יורק ובוסטון, מסצ'וסטס
* 
* [https://web.archive.org/web/20100607172503/http://www.thejewishweek.com/milton_steinberg מילטו שטיינברג – אוסף כתבות] באתר השבועון היהודי
<div class="mw-content-ltr">
* [https://zionism-israel.com/zionism_steinberg.htm The Creed of an American Zionist – 1945]
* 
</div>

== הערות שוליים ==

קטגוריה:ניו יורק: רבנים
קטגוריה:פילוסופים יהודים אמריקאים
קטגוריה:סופרים יהודים אמריקאים
קטגוריה:בוגרי הסיטי קולג' של ניו יורק
קטגוריה:בוגרי בית המדרש לרבנים באמריקה
קטגוריה:בוגרי אוניברסיטת קולומביה
קטגוריה:פעילים ציונים בארצות הברית
קטגוריה:רבנים קונסרבטיבים אמריקאים
קטגוריה:אמריקאים שנולדו ב-1903
קטגוריה:אמריקאים שנפטרו ב-1950